Gitte Lillelund Bech (V), 2003-02-05:
Jeg er glad i dag, og det har jeg god grund til at være, synes jeg.
For ved behandlingen af L 130, som indebærer ændringer i folkeskoleloven, bliver det endelig muligt at implementere de mange ønsker og visioner, som vi i Venstre har for fremtidens folkeskole.
Tilbage i efteråret 2000 tog min forgænger, Anders Mølgaard, initiativ til udarbejdelse af Venstres visionsoplæg
på folkeskoleområdet, »Fremtidens folkeskole - Faglig, fleksibel og fremadrettet«, og jeg tror faktisk, at Anders ville have glædet sig over indholdet af L 130.
Jeg tror, han ville være lige så glad, som jeg er.
Venstres overordnede vision for fremtidens folkeskole er, at fremtidens folkeskole giver eleverne faglighed og kvalitet af højeste international klasse, sætter eleverne i stand til at træffe bevidste valg og bidrager til, at eleverne kan begå sig i en globaliseret verden.
Vi mener faktisk, at vi med ændringerne af folkeskoleloven er meget tæt på at kunne opfylde denne vision.
For det første er der ønsket om styrket faglighed i folkeskolen. Dette sikres i fremtidens folkeskole bl.a. ved, at der i højere grad end i dag sættes mål for den enkelte elevs faglige og også gerne personlige udvikling.
Samtidig mener vi i Venstre, at de øgede timetal i dansk og matematik i de små klasser, hvilket i parentes bemærket
var et af vores valgløfter ved folketingsvalget, og at engelsk fra 3. klasse og styrkelse af historie- og naturvidenskabsundervisningen i de ældste klasser vil bidrage til styrket faglighed.
Jeg vil i øvrigt i den forbindelse nævne, at en styrket faglighed naturligt skal gå hånd i hånd med udviklingen af elevernes alsidige personlige kompetencer, som det også fremgår af folkeskolelovens formålsparagraf.
Intentionerne med ændringerne af folkeskoleloven er jo bl.a., at folkeskolen fremover i højere grad tilgodeser både de dygtige elever og de svage elever.
Børn har nemlig forskellig måde at lære på
Der skal kort sagt være udfordringer til alle. Derfor vil vi gerne fremhæve muligheden for holddannelse på baggrund af den løbende evaluering og de faglige forudsætninger også i 1.-7. klasse på kryds og tværs af klasser og årgange.
Det har vi fra Venstres side ønsket længe.
For det tredje vil jeg fremhæve fleksibiliteten i fremtidens folkeskole.
Ud over den øgede mulighed for holddannelse giver den nye teamstyringsmodel, der opererer med årsnormer frem for ugenormer og faste timetal pr. uge inden for de tre faggrupper humanistiske fag, naturfag og praktisk-musiske fag, mulighed for at tænke faglige, fleksible forløb i langt højere grad end i dag.
til at planlægge den lokale skole
, idet eksempelvis reglerne om antal skoledage m.v. ophæves.
Endelig vil jeg for det fjerde meget kort nævne en lang række andre tiltag, som vi er glade for:
indholdsbeskrivelse for målene i børnehaveklassen, fælles skoleledelse for de mindre skoler og etableringen af en diplomuddannelse i ledelse, så vi kan styrke skolelederne.
Det er mit håb, at vi med denne brede aftale og den brede opbakning bag lovforslaget undgår, at folkeskolen bliver politisk kastebold mellem højre og venstre side i Folketingssalen.
Jeg tror på, at vi sammen kan sikre fremtidens folkeskole, så den vil være grundstammen i uddannelsessystemet og fortsat vil sikre, at alle elever tilegner sig en række grundlæggende færdigheder.